open-index/open-wikipedia-markdown huggingface dataset:
Moya (Cuenca)

eta|maldekstre|250px|Vilaĝo kaj Arrabal.
eta|maldekstre|250px|Suda vido al la kastelo sur la monteto el la rivero Ojos de Moya.
**Moya** [MOja] estas municipo de Hispanio, en la Provinco Kvenko, regiono de Kastilio-Manĉo.

Ĝi estas formata de la vilaĝo kaj la kastelo de Moya, aktuale neloĝata, kaj de kvar kvartaloj, domaroj aŭ submunicipoj: nome El Arrabal de Moya, Santo Domingo de Moya –kie nun estas la Urbodomo–, Los Huertos de Moya kaj Pedro Izquierdo de Moya. Ĉe la vilaĝo, sur la sama monteto, troviĝas Arrabal. La ceteraj kvartaloj troviĝas je malmultaj kilometroj de la vilaĝo.

## Loĝantoj
La loĝanto nomiĝas *moyano*. La censita loĝantaro en 2016 estis de 163 loĝantoj.

## Situo 
[eta|dekstra|250px|Situo de la [Provinco Kvenko en Hispanio.]]
Moya estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la plej orienta parto de la Provinco Kvenko, je altitudo de 1149 m super marnivelo. La geografiaj koordinatoj estas 39°56′54″N 1°21′55″Ok.

## Historio
Estas restaĵoj kiuj pruvis setladon jam en Bronzepoko. Oni ne trovis restaĵojn el araba epoko, sed ja el la epoko de kristana setlado el la komenco de la 13a jarcento. En la 18a jarcento okazis dekadenco. Komence de la 19a jarcento lokanoj insurekciis kontraŭ la francaj trupoj okupaciaj dum la Milito de Hispana Sendependiĝo. Ankaŭ dum la Karlismaj Militoj la loĝantaro suferis damaĝojn.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Moya, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Moya al la nunaj 163.

## Ekonomio
Agrikulturo kaj brutobredado tradicie. Servoj kaj loĝejoj.

## Literaturo
* Montesinos, J. y Poyato, C. (Eld.): Actas del Primer Simposio de La Cruz de los Tres Reinos. Espacio y tiempo en un territorio de frontera. Simposio Interregional Interuniversitario, celebrado en Ademuz el 25, 26 y 27 de julio de 2008. Eldono de la Universitat de València kaj de la Universidad de Castilla-La Mancha. Cuenca, 2011. ISBN 978-84-8427-773-6.

## Vidu ankaŭ
* Municipoj de Provinco Kvenko
* Moya (Las Palmas)

Kategorio:Municipoj de Provinco Kvenko
29555 MACEK

'*29555 *MACEK'''* estas malgranda malhela, ne tre rapide rotacianta asteroido de la ĉefa asteroida zono malkovrita la  de la ĉeĥaj astronomoj Miloš Tichý kaj Zdeněk Moravec elde la Observatorio Kleť, apud České Budějovice en Ĉeĥio.

## Nomo 
Parta anagramo de la ĉeĥa vorto por "mikroakcelometro", *MACEK'' estis planita, sub la gvidado de la Astronomia Instituto de la Ĉeĥa Akademio de Sciencoj por mezuri treege malaltajn nivelojn de akcelo sur . Ĝia efikeco estis pruvita sur la Kosmopramo STS-79.

## Notoj kaj referencoj 
## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Miloš Tichý
Kategorio:Malkovrita de Zdeněk Moravec
Kategorio:Astronomiaj objektoj malkovritaj en 1998
Dave East

**David Brewster, Jr.** (nask. 3-a de junio 1988), pli bone konata per sia kromnomo **Dave East**, estas usona repisto. Li devenas el Orienta Harlemo, konata ankaŭ kiel *Hispana Harlemo* aŭ *El Barrio*, nome kvartalo de Supra Manhatano, Novjorko. Li altiris atenton en 2014 pro sia miksoproduktaĵo *Black Rose* (Nigra rozo).

Kategorio:Usonaj repkantistoj
Sylvie Vermeillet

**Sylvie Vermeillet**, naskiĝis la 10-an de junio 1967 en Cernans,  estas franca politikistino. Ŝi estis urbestro de Cernans de 1999 ĝis 2005 kaj senatano por Jura de la 24-an de septembro 2017.

Kategorio:Urbestroj de Ĵuraso (departemento)
Kategorio:Senatanoj de Ĵuraso (departemento)
Kategorio:Eksaj senatanoj de la kvina Franca Respubliko
Microsoft SwiftKey

**SwiftKey** estas eniga metodo por Android kaj iOS-aparatoj, kiel saĝtelefonoj kaj tabulkomputiloj. SwiftKey uzas miksaĵon de artefaritaj inteligentaj teknologioj, kiuj ebligas al ĝi antaŭdiri la sekvantan vorton, kiun la uzanto intencas tajpi. SwiftKey lernas de antaŭaj mesaĝoj kiujn vi tajpis en Gmail, Facebook ktp.

La kompanio malantaŭ SwiftKey estis fondita en 2008 fare de Jon Reynolds, D-ro Ben Medlock kaj Chris Hill-Scott. Ĝi laboras kun pli ol 100 homoj. La sidejo estas ĉe la oficejoj de Microsoft en Paddington, Londono, kaj aliaj oficejoj situas en San Francisco, Usono, kaj Seulo, Sud-Koreio. En septembro 2013, SwiftKey anoncis serion de financaj serioj B totalaj USD 17.5 milionoj kaj gvidita de Index Ventures kune kun Octopus Investments kaj Accel Partners. En februaro 2016, SwiftKey estis aĉetita fare de Microsoft, por $ 250 milionoj. 

## Avantaĝoj de SwiftKey 
* Ĝi funkcias per la plurlingva eniga sistemo de Swiftkey. Ne plu necesas ŝalti inter pluraj klavararanĝoj.
* Ĝi sugestas vortojn por povi pli rapide tajpi. Se ekzemple vi tajpas “cirkau”, per tuŝeto vi povas ŝanĝi tion al “ĉirkaŭ”.
* Ĝi enhavas logikajn vortkombinojn. Se ekzemple vi tajpas “mi ne”, aŭtomate SwiftKey sugestas la vortetojn “estas”, “scias” kaj “povas”. Tio ege plirapidigas la tajpadon!

## Subtenataj lingvoj
Swiftkey ekzistas por pli ol 100 lingvoj. Por Android maksimume kvin lingvoj estas samtempe uzeblaj, por iOS maksimume du.

### Esperanto 
Subteno por Esperanto ekzistas ekde septembro 2016 por Android  kaj ekde majo 2017 por iOS.

## Referencoj
## Eksteraj ligiloj
* Oficiala retejo

Kategorio:Komputilaj klavaroj
SwiftKey
Kategorio:Uzant-interfaco
Kofto

[400px|eta|"Kofto" kradrostita kun [pilafo, legomoj kaj terpomfingroj, Ankaro, Turkio.]]
La **Kofto** en aliaj lingvoj ankaŭ nomata **köfte**, **kafta**, **kufta** aŭ **kufteh** (**کوفته** en persa lingvo) estas familio el malsamaj preparaĵoj el viandhaketaĵo (similaj al la viandobuloj) kaj tre oftaj en la Mezoriento, Barato kaj Balkanio.

En ĝia plej simpla formo, la koftoj konsistas el buloj ellaboritaj el haketita viando, similaj al viandubuloj aŭ kneloj, kutime uziĝas bovidaĵo aŭ ŝafidaĵo miksitaj kun diversaj spicoj kaj cepo tranĉitaj. Kelkfoje la viando ankaŭ miksiĝas kun rizo, bulguro, legomoj aŭ ovo por krei pastaĵon kiu poste rostiĝas. Ekzistas ankaŭ koftoj el fiŝaĵo kaj el legomoj anstataŭ viando, speciale en Barato. Ili povas esti kuiritaj surgrile, vaporumitaj, lante kuiritaj aŭ marinitaj, kaj povas esti servataj kun tre spicitaj saŭcoj. Ĉiuj ĉi variantoj troviĝas en Nord-Afriko, ĉe la Mediteraneo, Centra Eŭropo, Azio, Kaŭkazio kaj Barato. Laŭ esploro entreprenita en 2005 fare de kompanjo pri nutraĵ-farado, nur en Turkio ekzistas ĉirkaŭ 291 malsamaj koftoj kie ĝi tre popularas.

## Nomoj 
[250px|eta|Turka kofto el [Akçaabat, Trabzon.]]
* En araba lingvo, ĝi estas konata kiel *kufta*' (كفته)
* En Irano ĝi nomiĝas *kufteh* (کوفته)
* En Turkio, ĝi nomiĝas *köfte*
* En Azerbajĝano, *küftə*
* En Bosnio kaj Hercegovino, Serbio kaj Kroatio, ĝi koniĝas *ćufte* (ћуфте) (singulare *ćufta* (*ћуфтa*)).
* En Bulgario kaj Makedonio, *kyufteta* (кюфтета) (singulare *kyufte* (кюфте)).
* En Grekio, *keftedes* (singulare *keftes*).
* En Rumanio, ĝi nomiĝas *chiftele* (singulare *chiftea*).
* En Armenio, *kufta* (Քուֆթա).
* En Albanio, *qofte*.
* En Barato, *kofta*.
* En Pakistano, *kofte*.
* En Libano, *kafta*.

## Vidu ankaŭ 
* Viandobuloj
* Bulgara kuirarto
* Irana kuirarto
* Turka kuirarto
* Mezorienta kuirarto
* Barata kuirarto

Kategorio:Balkana kuirarto
Kategorio:Turka kuirarto
Kategorio:Irana kuirarto
Kategorio:Armena kuirarto
Kategorio:Azeria kuirarto
Kategorio:Barata kuirarto
Kategorio:Viandobuloj
Olmeda del Rey

[eta|dekstra|250px|Situo de la [Provinco Kvenko en Hispanio.]]

**Olmeda del Rey** (Poplejo de la Reĝo) estas municipo de Hispanio, en la Provinco Kvenko, regiono de Kastilio-Manĉo. Ties konstruo laŭ formo de hufofero sur la deklivo de malgranda monteto havigas al ĝi karakteran aspekton, laŭ kelkaj fontoj pro la ekzisto de kasteleto sur la montetopinto, dum aliaj fakuloj lokigas tiun kasteleton sur alia proksima monteto.

## Loĝantoj 
La loĝanto nomiĝas *olmedeño*. La censita loĝantaro en 2016 estis de 138 loĝantoj kaj la denseco estas de 1,83 loĝ/km².

## Situo 
Olmeda del Rey estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la centra parto de la Provinco Kvenko, je altitudo de 933 m super marnivelo; je malpli ol 40 km el Kvenko, provinca ĉefurbo. La areo de ties teritorio estas de 75,44 km². La geografiaj koordinatoj estas 39°48′29″N 2°04′58″Ok.

## Historio 
En la areo estis setlejoj antaŭromiaj kaj de la epoko de la Romia Imperio. Estis kristana setlejo de fino de la 12a jarcento, sed la informo rilata al Mezepoko malaperis pro incendio fare de britaj trupoj dum la Milito de hispana sukcedo.
maldekstra|eta|Urbodomo
Post la Hispana Enlanda Milito la loĝantaro falis post havi pinton de pli ol mil loĝantoj komence de la jarcento, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Olmeda del Rey, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Olmeda del Rey kie oni limiĝis al la nunaj 138.

Ekde la Hispana transiro al la demokratio la urbestro estis ĉu de maldekstra partio PSOE ĉu de dekstra PP.

## Ekonomio 
Agrikulturo (cerealoj) kaj brutobredado (ŝafoj) tradicie. Servoj kaj loĝejoj, ĉefe pro proksimeco al la provinca ĉefurbo.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
29561 Iatteri

'*29561 *Iatteri''''' estas malgranda malhela asteroido de la asteroida zono, malkovrita la  elde la Observatorio Santa Lucia de Stroncone (Italio).

## Nomo 
Ĝi estis nomita en memoro de la itala amatora astronomo Giampiero Iatteri (1941–2004), kiu realigi sian revon per la plano kaj konstruo de tuta observatorio, inklude teleskopon de 0,4 m Li malkovris malgrandajn planedojn kaj pasis
multenombrajn horojn observi kaj foti la ĉielon.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio Santa Lucia Stroncone
Kategorio:Astronomiaj objektoj malkovritaj en 1998
29562 Danmacdonald

'*29562 *Danmacdonald'''* estas malgranda meze hela asteroido de la asteroida zono malkovrita la  en la kadro de la kampanjo *Near Earth Asteroid Tracking* (NEAT), elde la stacio de Maui de la reto GEODSS sur la monto Haleakalā (Havajo, Usono).

## Nomo 
Ĝi estis nomita en honoro de *Daniel R. MacDonald*, kiu uzas sian talenton de astrofizikisto por alporti teknikan kaj sciencan kontribuon al la programo NEAT de la *Jet Propulsion Laboratory''. Lia laboro kun la aparataro kaj la programaro permesis grandan parton de la sukceso de NEAT per la fotilo QUEST ĉe la Observatorio de la Monto Palomar.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de NEAT
Kategorio:Astronomiaj objektoj malkovritaj en 1998
Berthold Oppenheim

**Berthold Oppenheim** (naskiĝis la 29-a de julio 1867, mortis en 1942 en Treblinka (koncentrejo)) estis rabeno de Olomouc, Moravio.

## Referencoj 
Kategorio:Rabenoj
Kategorio:Personoj de Moravio
Kategorio:Mortintoj en koncentrejo Treblinka
Kategorio:Mortintoj en naziaj koncentrejoj
Kategorio:Murditoj
Budho Kanakamunio

La **budho Kanakamunio** estas unu el la praaj budhoj, kies biografio estis kronikita en la ĉapitro 23 de la *Budavanso*, unu el la libroj de la *Palia Kanono*.

Laŭ teravada budhismo, la budho Kanakamunio estas la dudek-sesa el la dudek ok budhoj, la kvina el la sep prabudhoj kaj la dua el la kvin budhoj de la nuna eono.

La kvin budhoj de la nuna eono, kiu en Sanskrito nomiĝas *bhadrakalpa* (aŭspicia eono), estas la jenaj:
# Budho Krakuĉando
# Budho Kanakamunio
# Budho Kaŝjapo
# Budho Gotamo
# Budho Majtrejo (la kvina kaj estonta budho de la aŭspicia eono)

## Vivo 
La budho Kanakamunio naskiĝis en la cerva parko Subagavatio, kiu troviĝis en Sobavatio, —nun loko konata kiel Araŭrakoto, trovita preskaŭ 3 km sude de Nigalihavo— merkrede, tial li estas metita sur la piedestalo de merkredo.

Laŭ la bikŝuo Ŝjuanzango, la relikvoj de la budho Kanakamunio restis en stupao en Nigalisagaro, nun la distrikto Kapilavastuo en suda Nepalo, kie ĝis nun ekzistas Aŝoka kolono. La enskribo de Aŝoko en la brahmia alfabeto ankoraŭ estas parte enteriĝita.

## Vidu ankaŭ 
* *Badrakalpika Sutro*

## Bildaro 
## Referencoj 
Kategorio:Budhoj
Stefan Michnik

**Stefan MICHNIK** (naskiĝis la 28-an de septembro 1929 en Drohobiĉ, mortis la 27-an de julio 2021 en Göteborg) – kapitano de Popola Pola Armeo, akuzita pri stalinistaj krimoj, juĝisto kaj advokato, komunista aktivulo, informanto kaj kontraŭspiona rezidanto de Militista Informado, universitata lekciisto, duonfrato de Adam Michnik.

## Vivo 
Filo de Helena Michnik, instruistino en Drohobiĉ, aktivulino de Komunista Partio de Okcidenta Ukrainio kaj Pola Komunista Partio, kaj postmilite lekciistino pri historio, kaj de Samuel Rosenbusch (1904-1937), juristo kaj komunista aktivulo, ekzekutita ĉ. 1937 en Sovetunio dum Granda purigo. De 1939 frekventis al bazlernejo en Lvovo.

Aprile 1952 iĝis leŭtenanto kaj komencis prezidi al juĝistoj verdiktantaj pri kaptitaj Anatemitaj Soldatoj kaj membroj de antaŭa kontraŭgermana partizanaro. Li laboris en la Regiona Milit-Juĝejo, ĉe la strato Koszykowa en Varsovio (*Wojskowy Sąd Rejonowy*, WSR) (vidu la suban foton).

Akuzita pri stalinistaj krimoj kiel juĝisto en pluraj procesoj, kie verdiktis pri mortpuno aŭ persone ĉeestis en ekzekutoj.
[eta|La laborloko de Stefan Michnik, la Regiona Milit-Juĝejo, ĉe la strato Koszykowa en [Varsovio (*Wojskowy Sąd Rejonowy*, WSR)]]

En 1969 forveturis al Svedio (ne ricevis vizon al Usono), kie loĝis kiel emerita bibliotekisto en urbeto apud Upsalo. Nun loĝas en Göteborg. En la 70-aj jaroj apogis aktivulojn de demokratia opozicio, kunlaboris kun Radio Libera Eŭropo kaj publikigis en la pariza "Kultura" tekstojn pri Ĉeĥoslovakio en 1968 (ankaŭ sub pseŭdonomo).

De aŭgusto 2007 Instituto pri Nacia Memoro konsideris konkludon pri lia ekstradicio. Februare 2010 Armea Garnizona Juĝejo en Varsovio eldonis ordonon pri aresto, surbaze de kiu oktobre estis eldonita Eŭropa Arestordono.

Novembre 2010 juĝejo en Upsalo rifuzis transdonon de Stefan Michnik al Pollando klarigante, ke la faroj, kiuj estas riproĉotaj al li en Pollando, kaj listigitaj en la Eŭropa Arestordono, lume de juro valida en Svedio, fortempiĝis.

La 8an de novembro 2018 Armea Garnizona Juĝejo en Varsovio eldonis jam la duan fojon la ordonon pri aresto, surbaze de kiu novembre estis eldonita Eŭropa Arestordono lige kun la 30 komunistaj krimoj, kiujn Stefan Michnik dum la jaroj 1952-53 faris kontraŭ demokratia opozicio kaj la Pola Subtera Ŝtato. Temas pri liaj maljustaj verdiktoj pri mortpuno. Samtage ĝenerala akuzisto Zbigniew Ziobro kaj Instituto pri Nacia Memoro informis pri Eŭropa Arest-Postulo.

## Vidu ankaŭ 
* Komunista krimo
* Amasaj komunistaj krimoj
* Korpuso pri Interna Sekureco
* Helena Wolińska
* Adam Michnik
* Mieczysław Widaj

## Bibliografio 
* Aldona Zaorska, *Sąsiedzi. Najbardziej okrutni oprawcy polskich patriotów* (Najbaroj. La plej kruelaj ekzekutistoj de polaj patriotoj), Warszawa 2012, ISBN 978-83-932704-4-6

## Referencoj 
Kategorio:Polaj advokatoj
Kategorio:Polaj judoj
Kategorio:Polaj komunistoj
Ondřejov

**Ondřejov** estas la nomo de pluraj setlejoj en Ĉeĥa Respubliko:

* Ondřejov (distrikto Pelhřimov), municipo en distrikto Pelhřimov
* Ondřejov (distrikto Prago-oriento), municipo en distrikto Prago-oriento
* Ondřejov (Perštejn), parto de la urbo Perštejn en distrikto Chomutov
* Ondřejov (Pláně), parto de la urbo Pláně en distrikto Plzeň-nordo
* Ondřejov (Rýmařov), parto de la urbo Rýmařov en distrikto Bruntál
* Ondřejov (armea spaco Boletice), pereinta vilaĝo en armea spaco Boletice en distrikto Český Krumlov

## Astronomio 
* La Observatorio de Ondřejov en Ondřejov (distrikto Prago-oriento)
* La asteroido 7204 Ondřejov malkovrita elde tiu ĉi observatorio
Oppenheim (apartigilo)

**Oppenheim **havas diversajn signifojn:
***Oppenheim **estas komunumo en Germanio.

**Oppenheim **estas la nomo de jenaj personoj:
* Berthold Oppenheim (1867–1942), rabeno de Olomouc
* Joachim Oppenheim (1832–1891), rabeno de Toruń

**Vidu ankaŭ:**
* Appenheim
* Burgo Landskron (Oppenheim)
29568 Gobbi-Belcredi

'*29568 *Gobbi-Belcredi'''* estas tre malgranda treege hela asteroido de la ĉefa asteroida zono malkovrita la  elde la Observatorio San Vittore en Bolonjo (Italio).

## Nomo 
Ĝi estis nomita en memoro de la itala astronomo *Gerolamo Gobbi-Belcredi'' (1820–1899), kiu estis studento ĉe la observatorio de Modeno dum 1841 - 1848. Li observis kometojn kaj asteroidojn kaj kalkulis ties orbitojn. Li fariĝis profesoro pri fiziko ĉe la Universitato de Ĝenovo kaj de Parmo kaj pli malfrue profesoro pri geodezio ĉe la Universitato de Pavio

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio San Vittore
Kategorio:Astronomiaj objektoj malkovritaj en 1998
Mem-traduko

**Mem-traduko** estas la traduko de fontoteksto fare de ĝia aŭtoro.

## Bazaĵoj 
La mem-traduko okazas en diversaj skribaj kuntekstoj kaj estas aparte interesa en literaturo.

La praktiko de la mem-traduko gajnis la atenton de kleruloj aparte de la komenco de la jarcento, sekvante la intensan esploron en la kampo de traduko en la dudeka jarcento.

La mem-traduko estis agnoskita kiel aparta branĉo de tradukaj studoj minimume ekde 1998, nome la tempo de la publikigo de la unua eldono de la *Routledge Encyclopedia of Translation Studies*.

## Mem-tradukaj kategorioj 
* La mem-traduko povas rezulti de regula aktiveco de la aŭtoro, aŭ de aparta okazo, pro diversaj kialoj. Tiu lasta okazo estas reprezentita, ekzemple, per James Joyce, kiu mem-tradukis en la italan du pecojn de sia "Work in Progress" (poste titolita "Finnegans Wake"). Aliaj gravaj okazoj estas mem-tradukoj de Stefan George kaj Rainer Maria Rilke
* La mem-traduko povas okazi iam post la kompletigo de la originala produkto aŭ dum la krea procezo, tiel ke ambaŭ versioj estas evoluintaj preskaŭ samtempe kaj influas unu la alian.
* La mem-traduko povas ankaŭ impliki pli ol unu cel-lingvo, ĉu denaska aŭ akirita. Tiu estas la okazo de verkistoj kiel ekzemple Fausto Cercignani, Alejandro Saravia kaj Luigi Donato Ventura.

## Referencoj 
Kategorio:Tradukoscienco
29585 Johnhale

'*29585 *Johnhale'''* estas asteroido de la asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *John Edward Hale*, kiu gajnis la unuan rangon en la *Intel International Science and Engineering Fair* de 2013 pro sia projekto en teamo pri media mastrumado. Li estis lernanto ĉe la *Morristown Hamblen High School East'' en Morristown (Tenesio, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Dunning-Kruger-efiko

La **Dunning-Kruger-efiko** en psikologio estas kogna devio, okaze de kiu nekompetentaj homoj suferas pro iluzia supereco, erare taksante sian kognan kapablon pli granda ol ĝi estas. La kogna devio pri iluzia supereco devenas de la metakogna nekapablo de nekompetentuloj rekoni sian propran mallertecon.

Sen la memkonscio, kiun oni ricevas per metakogno, nekompetentuloj ne povas objektive taksi sian realan kompetentecon aŭ nekompetentecon.

La korolario de la Dunning-Kruger-efiko indikas, ke tre kompetentaj homoj emas subtaksi sian relativan kompetentecon kaj erare supozi, ke taskoj, kiuj estas facile farataj de ili, ankaŭ estas facile farataj de aliaj homoj. Kiel priskribita de la sociaj psikologoj David Dunning kaj Justin Kruger, la kogna devio pri iluzia supereco aŭ malsupereco rezultas de interna iluzio de nekompetentuloj kaj de ekstera mispercepto de kompetentuloj; tio estas, "la mistakso fare de nekompetentuloj radikas en eraro pri si mem dum la mistakso fare de homoj tre kompetentaj radikas en eraro pri aliaj."

## Vidu ankaŭ 
* Eĉ ne malprava
* Hibriso
* Megalomanio
* Narcisisma personeca perturbo
* Narcisismo
* Orgojlo
* Razilo de Hanlon
* Vanteco

## Referencoj 
Kategorio:Kognaj devioj
(29603) 1998 MO44

**(29603) 1998 MO44** estas malgranda malhela troja asteroido de Jupitero, kiu orbitas proksime la punkto de Lagrange L5 de la sistemo Suno-Jupitero, do ano de la tiel nomata "Troja Tendaro".

## Malkovro 
Ĝi estis malkovrita la  en la kadro de la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 1998
29565 Glenngould

'*29565 *Glenngould'''* estas asteroido de la asteroida zono malkovrita la  de la franca amatora astronomo Michel Bœuf elde la observatorio de *Les Tardieux'', proksime de Martigues (Francio).

## Nomo 
Ĝi estis nomita en memoro de Glenn Gould (1932–1982), plej elstara kanada pianisto kaj komponisto de lia epoko.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Michel Bœuf
Kategorio:Astronomiaj objektoj malkovritaj en 1998
Leïla Bekhti

**Leïla Bekhti** (naskiĝis  en Issy-les-Moulineaux) estas franca aktorino.

Ŝi ricevis la César-on por la plej bona ina espero en 2011 pro ŝia rolo en *Tout ce qui brille*.

## Filmaro 
### Kino 
* 2005: *Sheitan* de Kim Chapiron - Yasmine
* 2005: ''Paris, je t'aime*, parto *Quais de Seine* de Gurinder Chadha - Zarka
* 2006: *Mauvaise Foi* de Roschdy Zem - Mounia
* 2007: *Choisir d'aimer* (mezlonga filmo) de Rachid Hami - Sarah
* 2007: *Tout ce qui brille* (kurtfilma versio) de Géraldine Nakache kaj Hervé Mimran - Lila
* 2008: *Des poupées et des anges* de Nora Hamdi - Lya
* 2008: *L'Instinct de mort* de Jean-François Richet - Filino de fellagha
* 2008: *Un prophète* de Jacques Audiard - Djamila
* 2010: *Tout ce qui brille* (filma versio) de Géraldine Nakache kaj Hervé Mimran - Lila
* 2010: *L'Or rouge* de Omar Bekhaled
* 2010: *Il reste du jambon ?* de Anne De Petrini - Anissa
* 2011: *Toi, moi, les autres* de Audrey Estrougo - Leïla
* 2011: *La Juve de Timgad* de Fabrice Benchaouch
* 2011: *La Source des femmes* de Radu Mihaileanu - Leïla
* 2011: *Itinéraire bis* de Jean-Luc Perréard - Nora
* 2012: *Une vie meilleure* de Cédric Kahn - Nadia
* 2012: *Mains armées* de Pierre Jolivet - Maya
* 2012: *Nous York* de Géraldine Nakache kaj Hervé Mimran - Samia
* 2013: *Avant l'hiver* de Philippe Claudel - Lou
* 2014: *Maintenant ou jamais* de Serge Frydman - Juliette
* 2015: *L'Astragale* de Brigitte Sy - Albertine Damien
* 2015: *Nous trois ou rien* de Kheiron - Fereshteh Tabib
* 2018: *Carnivores* de Jérémie Renier kaj Yannick Renier - Mona Barni
* 2018: *Opération Beyrouth* (*Beirut*) de Brad Anderson - Nicole
* 2018: *Le Grand Bain* de Gilles Lellouche - Amanda
* 2018: *Un homme pressé* de Hervé Mimran

### Televido 
* 2006: *Madame le Proviseur* (televida serio, France 2) de Philippe Bérenger - Djamila
* 2006: *Les Tricheurs'' (televida serio, M6) de Benoît d'Aubert - Vally Devailly
* 2006: *Harkis* (televida filmo, France 2) de Alain Tasma - Leïla
* 2006: ''Pour l'amour de Dieu* (televida filmo, ARTE) de Ahmed Bouchaala kaj Zakia Tahri - Meriem
* 2007: *Ali Baba et les 40 voleurs* (televida filmo, TF1) de Pierre Aknine - Morgiane
* 2008 - 2009: *Les Tricheurs* (televida serio, France 3) de Laurent Carcélès - Vally Devailly
* 2009: *Le Choix de Myriam* (televida filmo) de Malik Chibane - Myriam
* 2010: *Conte de la frustration* (televida filmo) de Akhenaton kaj Didier Darwin - Safia
* 2010: *Fracture* (televida filmo) de Alain Tasma - Zohra
* 2012: *Bref* (televida serio, Canal+), epizodo *Y'a des gens qui m'énervent*
* 2016: *Jour polaire'' de Måns Mårlind kaj Björn Stein (televida serio, Canal+) - Kahina Zadi

## Eksteraj ligiloj 
* Leïla Bekhti en IMDb
* Leïla Bekhti en AlloCiné

Kategorio:Francaj aktoroj
Kategorio:Alĝeridevenaj francoj
Kategorio:Francaj islamanoj
Kategorio:Premio César
Pli malprava ol malpravo

**Pli malprava ol malpravo**, priskribita de Michael Shermer kiel **la aksiomo de Asimov**, estas eraro diskutita en libro de eseoj de Isaac Asimov, *La Relativeco de Malpravo.* Diraĵo, kiu traktas du erarojn kiel egalajn, estas *pli malprava ol malpravo* kiam unu el la eraroj estas klare pli malprava ol la alia. Kiel Asimov vortumis ĝin: Asimov klarigas ke scienco estas kaj progresa kaj akumula. Eĉ kvankam sciencaj teorioj estas poste pruvitaj kiel malpravaj, la grado de ilia malpraveco malpliiĝas kun tempo dum ili estas modifataj responde al la eraroj de la pasinteco. Ekzemple, datumo kolektita per satelita mezuro montras, kun alta nivelo de precizeco, kiel la formo de la Tero malsamas ol perfekta sfero.

Maupertuis, fondinto de la Berlina Akademio de Frederiko la 2a, montris en la 18a jarcento, ke la tero estis iomete platigita ĉe la polusoj. 

Shermer diras ke esti pli malprava ol malpravo estas efektive pli malbona ol esti *eĉ ne malprava* (tio estas, nemalpruvebla).

Laŭ John Jenkins, kiu recenzis *La Relativecon de Malpravo*, la titola eseo de la libro de Asimov estas io, "kion mi pensas grava kaj por kompreni la pensadon de Asimov pri scienco, kaj por armi sin kontraŭ la neevitebla kontraŭscienca atako, kiun oni ofte aŭdas – [ke] teorioj estas ĉiam preparaj kaj scienco vere ne 'scias' ion ajn".

Kategorio:Filozofio de scienco
Kategorio:Scienca terminologio
Eĉ ne malprava

La esprimo "**eĉ ne malprava**" priskribas argumenton aŭ teorion, kiu asertas esti scienca, sed estas bazita sur fuŝa logiko aŭ konjektaj premisoj, kiuj ne povas esti diskutataj en rigore scienca kadro. 

La esprimo estas ordinare atribuata al la  teoria fizikisto Wolfgang Pauli, kiu estis konata pro siaj bruaj kontraŭstaroj al neĝusta aŭ fuŝa pensado. Rudolf Peierls dokumentis okazon, kiam "amiko montris al Pauli la eseon de juna fizikisto, kiun li suspektis nealtvalora sed pri kiu li deziris la vidpunkton de Pauli.  Pauli rimarkis malfeliĉe, 'Ĝi estas eĉ ne malprava'." Tio ĉi estas ankaŭ ofte citata kiel "Ne nur estas tio ne prava; ĝi estas eĉ ne malprava" aŭ "Das ist nicht nur nicht richtig; es ist nicht einmal falsch!" en la denaska lingvo de Pauli, la germana. Peierls ankaŭ citas alian ekzemplon, kiam Pauli respondis al Lev Landau, "Kion vi diris estis tiom konfuzita, ke oni ne povas diri ĉu ĝi estas absurda aŭ ne."

La esprimo estas asociata kun la koncepto pri malpruvebleco: por serioza diskuto, ĉu ajna diraĵo estas vera aŭ malvera, la diraĵo devas plenumi la kriterion pri "malpruvebleco": la esenca ebleco, ke la diraĵo estas falsa. En ĉi tiu senco la esprimo "eĉ ne malĝusta" estas sinonima al "nemalpruvebla".  

La esprimo estas ofte uzata por priskribi pseŭdosciencon aŭ malbonan sciencon kaj estas konsiderata kiel insulta.
## Vidu ankaŭ 
* Karl Popper

Kategorio:Filozofio de scienco
Kategorio:Scienca terminologio
Kategorio:Pseŭdoscienco
Arguisuelas

[eta|dekstra|250px|Situo de la [Provinco Kvenko en Hispanio.]]

**Arguisuelas** [argisŬElas] estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La loĝanto nomiĝas *arguisueleño*. La censita loĝantaro en 2016 estis de 141 loĝantoj kaj la denseco estas de 2,84 loĝ/km².

## Situo 
Arguisuelas estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la centra parto de la Provinco Kvenko, je altitudo de 1,019 m super marnivelo; je malpli ol 50 km el Kvenko, provinca ĉefurbo. La areo de ties teritorio estas de 49,6 km². La geografiaj koordinatoj estas 39°49′56″N 1°49′16″Ok. La plej proksimaj vilaĝoj estas Carboneras de Guadazaón, je nur 7 km kaj Monteagudo de las Salinas je 9 km.

## Historio 
La preĝejo estas novklasika kaj dediĉita al Santa Laŭrenco.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Arguisuelas, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Arguisuelas al la nunaj 141.

La lastajn jardekojn la urbestro estis de maldekstra partio PSOE.

## Ekonomio 
Agrikulturo kaj brutobredado tradicie. Servoj kaj loĝejoj, ĉefe pro proksimeco al la provinca ĉefurbo.

## Vidu ankaŭ 
* Municipoj de Provinco Kvenko
* Arguisuelas (stacidomo)


Kategorio:Municipoj de Provinco Kvenko
Boniches

[eta|dekstra|250px|Situo de la [Provinco Kvenko en Hispanio.]]

**Boniches** [boNIĉes] estas municipo de Hispanio, en la Provinco Kvenko, regiono Kastilio-Manĉo.

## Loĝantoj 
La loĝanto nomiĝas *bonichero*. La censita loĝantaro en 2016 estis de 148 loĝantoj kaj la denseco estas de 1,38 loĝ/km².

## Situo 
Boniches estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko, je altitudo de 1,026 m super marnivelo. La areo de ties teritorio estas de 53,02 km². La geografiaj koordinatoj estas 39°57′07″N 1°37′27″Ok.

Trapasas ties teritorion la rivero Cabriel.

## Historio 
250px|eta|maldekstre|Enorma rokaĵo Peña Sancho, ĉe la ŝoseo.
Oni trovis restaĵojn de Kuprepoko kaj murpentraĵojn. En epoko de Romia Imperio oni ekspluatis forstadon, minadon kaj salproduktadon. Estas aludoj de araba epoko. Kaj pli klare jam komence de la 13a jarcento kadre de la kristana "Reconquista".

La vilaĝo ŝajne ne multe suferis pro la Milito de hispana sukcedo aŭ pro la Milito de Hispana Sendependiĝo. Sed post la Unua Karlisma Milito oni multe suferis pro banditismo kaj la cetero de la Karlismaj Militoj. Dum la Hispana Enlanda Milito estis gerilanoj en la areo.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Boniches ĝis pli ol 700 loĝantoj, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Boniches kie oni venis al la nunaj 148.

Post la Hispana Transiro al demokratio la urbestro estis ĉiam de dekstra partio.

## Ekonomio 
Agrikulturo (fruktarboj kaj vitejoj) kaj brutobredado tradicie. Forstado gravas aparte por produktado de rezino. Servoj kaj loĝejoj. Estas belaj naturaj vidindaĵoj en la areo, montaraj kaj riveraj pejzaĝoj.

## Bibliografio 
* Pitarque Ferre, Juan (1994). Boniches y su demarcación histórica. Diputación de Cuenca. p. 253. ISBN 84-87319-95-5.
* Sánchez Garzón, Alfredo (2014). «Los guerrilleros del maquis antifranquista, ¿héroes o villanos?». Desde el Rincón de Ademuz. Konsultita la 11an de januaro 2017.
* Sánchez Garzón, Alfredo (2016). «Destrucción de altares, quema de imágenes y saqueo de iglesias y ermitas en el partido judicial de Cañete (Cuenca)». Desde el Rincón de Ademuz. Konsultita la 11an de januaro 2017.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
Agenoro (filo de Pleŭrono)

**Agenoro** aŭ helene (Ἀγήνωρ) estas en Helena mitologio filo de Pleŭrono kaj lia edzino Ksantipo.

Agenoro estis nepo de Aitolo kaj tiel posteulo de Endimiono. Lia edzino fariĝis Epikasto, filino de la onklo Kalidono, kiu al li naskis filon Portaonon kaj filinon Demonikon. Laŭ la antikva aŭtoro Paŭzanio estis filo de Agenoro ankaŭ Testio, patro de Leda, edzino de sparta reĝo Tindareo.

Kategorio: Roluloj de la helena mitologio
Kategorio:Etolia mitologio
29613 Charlespicard

'*29613 *Charlespicard''''' estas asteroido de la ĉefa asteroida zono, malkovrita la  de la usona astronomo Paul G. Comba elde la observatorio de Prescott (Arizono, Usono).

## Nomo 
Ĝi estis nomita en memoro de la franca matematikisto kaj instruisto Charles Emile Picard (1856–1941), kiu laboris ĉefe pri matematika analitiko kaj algebra geometrio. Lia nomo estas asociata kun teoremo kiu klarigas la konduton de analitika funkcio en la najbaraĵo de izolita esenca specialaĵo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1998
Paradokso pri toleremo

La **paradokso pri toleremo**, unue priskribita de Karl Popper en 1945, estas decidoteoria paradokso. La paradokso diras, ke se socio estas senlime tolerema, ĝia kapablo esti tolerema poste estos detruita de la maltoleremuloj. Popper konkludis, ŝajne paradokse, ke por daŭrigi  tolereman socion, la socio devas ne toleri maltoleremon.

La filozofo Karl Popper difinis la paradokson en 1945 en *La Malferma Socio kaj Ĝiaj Malamikoj*, Vol. 1:

Malpli bone konata estas la *paradokso pri toleremo*: Senlima toleremo nepre kondukas al la malapero de toleremo. Se ni etendas senliman toleremon eĉ al tiuj, kiuj estas maltoleremaj, se ni ne pretas defendi  tolereman socion kontraŭ la atako de la netoleremuloj, tiam la toleremuloj estos detruitaj kaj toleremo kun ili. — En ĉi tiu formuliĝo, mi ne implicas, ekzemple, ke ni *ĉiam* devas subpremi la eldiron de netoleremaj filozofioj; dum ni povas rebati ilin per racia argumento kaj teni ilin kontrolitaj per publika opinio, subpremo certe estus neprudenta. Sed ni devas aserti la rajton subpremi ilin, se necese, eĉ perforte; ĉar facile povas rezulti, ke ili ne estas preparitaj por renkonti nin sur la nivelo de racia argumento, sed komencas per denunco de ĉia argumento; ili povas malpermesi, ke iliaj adeptoj aŭskultas racian argumenton, ĉar ĝi estas trompa, kaj instrui al ili respondi al argumentoj per pugnoj aŭ pistoloj. Ni devas sekve aserti, nome de toleremo, la rajton ne toleri la netoleremulojn.

Li konkludis ke oni rajtas rifuzi toleri maltoleremon.

En 1971 la filozofo John Rawls konkludis en *Teorio de Justeco* ke justa socio devus toleri la netoleremulojn, pro tio ke alie, la socio mem estus netolerema kaj maljusta. Tamen, Rawls ankaŭ insistas, kiel Popper, ke socio havas akcepteblan rajton je memkonservo, kiu superas la principon pri toleremo: "Kvankam netolerema sekto mem ne havas rajton plendi pri maltoleremo, ĝia libereco devas esti restriktita nur kiam la toleremuloj sincere kaj kun kialo kredas, ke ilia propra sekureco kaj la sekureco de la institucioj de libereco estas en danĝero."

## Eksteraj ligiloj
* Bildostrio esperanta pri la paradokso

Kategorio:Paradoksoj
(29574) 1998 FM45

**(29574) 1998 FM45** estas asteroido de la ekstera asteroida zono, ano de la Hilda grupo kvankam ĝia orbita discentreco estas relative malgranda.

## Malkovro 
Ĝi estis malkovrita la  en la kadro de la kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Hilda grupo
Kategorio:Malkovrita de LINEAR
Kategorio:Astronomiaj objektoj malkovritaj en 1998
Vimalakirtio

[eta|288x288ra|Vimalakirtio, murpentrajo de la 8-a jarcento, [Dunhŭango.]]
**Vimalakirtio** ( '** "senmakula" +  **' "famo, gloro") estas la ĉefa figuro en la *Vimalakirtia Sutro*, kiu prezentas lin kiel la idealan Mahajanan budhiston kaj samtempano de la budho Gotamo (de la 6-a ĝis la 5-a jarcentoj a.K.). Li ne estas menciita en budhismaj tekstoj ĝis post Nagarĝuno (de la 1-a jarcento a.K. ĝis la 2-a jarcento p.K.) revigligis Mahajanan budhismon en Barato.

## Kiel zena patriarĥo 
La *Vimalakīrti Nirdeśa Sūtra* karakterizas Vimalakirtion kiel riĉan patronon de la budho Gotamo. Malsame ol multaj aliaj figuroj de la Mahajana literaturo, kiel Avalokiteŝvaro, li estas ĝenerale prenita kiel historia homo, kiel la budho Gotamo, pli ol mita aŭ legenda, kaj tial li kutime ne estas kultita sur altaroj en tantraj ritoj, sed kiel historia predikanto de zeno.

## Referencoj 
Kategorio:Budhismo
29614 Sheller

'*29614 *Sheller''''' estas asteroido de la asteroida zono malkovrita la  far'de la teamo de la astronomia kampanjo *OCA-DLR Asteroid Survey* (ODAS) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝia nomo honoras la francan komponiston kaj pianiston William Sheller, kiu studis la , sed aŭskultinte la *Beatles*, decidis ludi rokmuzikon. De tiam li havis grandan sukceson en Francio kaj interpretis kaj progresivan kaj .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de OCA-DLR Asteroid Survey
Kategorio:Astronomiaj objektoj malkovritaj en 1998
29618 Jinandrew

'*29618 *Jinandrew'''* estas tre malgranda malhela asteroido de la asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Andrew Cheng Jin*, kiu gajnis la duan rangon en la *Intel International Science and Engineering Fair* de 2013 pro sia projekto pri scienco de la medicino kaj sano. Li estis lernanto ĉe la * Harker School'' de San Jose (Kalifornio, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1998
Saka Tadasi

**SAKA Tadasi** aŭ **Tadaŝi** (naskiĝis la 1-an de oktobro 1927 kaj mortis la 12-a de septembro 2021) estis japana esperantisto, kiu ekde 2007 estis membro de la Akademio de Esperanto.

## Referencoj 
Kategorio:Japanaj esperantistoj
Star Trek: Discovery

***Star Trek: Discovery*** estas usona televida serio kreita de Bryan Fuller kaj Alex Kurtzman por la elsendflua videoservo CBS All Access. Ĝi estas la unua serio evoluigita specife por tia servo kaj la unua serio de *Star Trek* post kiam *Star Trek: Enterprise* finiĝis en 2005. Okazante proksimume jardekon antaŭ la eventoj de la originala *Star Trek* kaj aparte de la alternativa universo de la samtempaj filmoj, Discovery esploras la malvarman militon inter la Federacio kaj Klingonoj dum ĝi sekvas la skipon de la USS *Discovery.* Gretchen J. Berg kaj Aaron Harberts servas kiel seriestroj kun la produktista subteno de Akiva Goldsman.

Sonequa Martin-Green stelumas kiel Michael Burnham, la ĉefoficiro de la USS *Shenzhou* kaj poste la USS *Discovery.* Doug Jones, Shazad Latif, Anthony Rapp, Mary Wiseman kaj Jason Isaacs ankaŭ stelumas. La nova serio estis anoncita en novembro 2015.

*Star Trek: Discovery* debutis la 19an de septembro, 2017, ĉe ArcLight Hollywood, antaŭ sia debuto je CBS kaj All Access la 24an de septembro. La cetero da la 15-epizoda unua sezono estos elsendfluigita ĉiusemajne per All Access.

La serio inkludas tre oftan paroladon de la klingona lingvo kun subteksto. La klingona dialogo estis verkita de Robyn Stewart el Kanado (kaŝnomo **Qov**), unu el nur kelkaj fluaj parolantoj de la klingona kaj verkinto de la plej longa originala rakonto en la lingvo, la romano *nuq bop bom* ("Pri kio temas la kanto?").

## Referencoj 
Kategorio:Televidaj serioj de Star Trek
Kategorio:Interreta televido
Kategorio:Usonaj sciencfikciaj televidaj serioj
Kategorio:Aperis en 2017
Kategorio:Televidaj programoj de CBS
Ventroĉemizo

eta|La meza sekcio de virino, kiu portas ventroĉemizon, kiu eksponas ŝian ventron kaj umbilikon.

La **ventroĉemizo** (ankaŭ nomiĝas la **tranĉita ĉemizo**, aŭ **mallonga ĉemizo**) estas tipo de ĉemizo kun kurta longo, plejparte por virinoj. Ventroĉemizoj estas desegnitaj por eksponi la haŭton de la meza sekcio de la korpo de la portanto, kun areo de lia ventro kaj dorso ne kovrita. Estas diversaj stiloj de la ventroĉemizo, plejparto el kiuj montras la umbilikon de la portanto. Aliaj stiloj eble montras talion, aŭ la suban parton de ripoj.

Ventroĉemizoj estas plej populara en la Okcidenta mondo inter junaj kaj atletaj virinoj. Ĝi estas pli ordinara en lokoj kun varma klimato.

La ventroĉemizo estis plej populara en la 1990-aj jaroj intrr filmstelulinoj kaj popmuzikistoj. Ĝi iĝis populara denove en la 2010-aj jaroj.

## Celoj 
Ventroĉemizoj estas kutime konsideras laŭmoda kaj alloga. Ĉi tiuj pli ofte uzas indiki ebenan ventron, kiu kutime estas dezirinda trajto por romantikaj kunuloj, kaj pruvo de bona sano.

Ĉar ventroĉemizoj kaŝi malpli da haŭton, malpli varmegon kaptiĝas proksime la abdomeno de la portanto. Ĉi tio plibonigas komforton por la portanto en varmaj temperaturoj, aû dum fizikaj agadoj. Estas praktika por atletaj agadoj ĉar libera meze sekcio povas helpi la portanton movi ilian korpon, dum pli da vestoj eble obstrukci ĝiajn movojn.

Kelkaj personoj kredas, ke eksponi la ventron povas malpliigi abdominalajn dolorojn. Tamen, forigiĝas obstakloj por sono eble amplifi la bruoj de la stomako, kiu eble kaŭzi sentojn de embaraso por malsanaj aŭ malsataj portantoj.

## Aliaj formoj 
eta|Kantistino portas ĉemizon kun nodo, per tio montras ŝia umbilikon.

Ekzistas teknikon fari provizoran ventroĉemizon, uzanti normalan ĉemizon. La portanto povas levi la ĉemizon eksponi deziratan areon da ilia ventro, kaj firmigi ĝin kun nodo. Ĉi tio estas popularan kaj flekseblan alternativon por la norma ventroĉemizo.

Malalta-leviĝas pantalono aû minijupoj foje kombinas kun ventroĉemizo, eksponi pli da haŭton malsupre de la umbiliko.

Tipo de bikino, nomiĝis la *tankino* aŭ *ĉemizbikino,* uzas specialan atletan ĉemizon anstataŭ de mamzono. Tio ĉemizo estas ofte malplilongigi por eksponi iom da la ventron de la portanto.

## Vidu ankaŭ 
* Bikino

Kategorio:Vestoj
Hiroyuki Usui

**USUI Hiroyuki** aŭ  **臼井 裕之** (naskiĝis la 20-an de decembro 1967) estas japana nefikcia verkisto, ĵurnalisto kaj tradukisto el Tokio. Li diplomiĝis ĉe la Universitato Aoyama Gakuin (青山学院大学) en politikaj ekonomiaj studoj kaj internacia komunikado. Ekstreme vigla esperantisto, ankaŭ kune kun Kimura Goro, enkondukis al Japanio unuafoje la koncepton de "lingvaj rajtoj".

En la 92-a Universala Kongreso de Esperanto en aŭgusto 2007 (okazinta en Jokohamo), Hiroyuki servis kiel organizanto de la sesioj pri la kongresa temo "Okcidento en Oriento: Akcepto kaj Rezisto". Li ankaŭ servis kiel interpretisto por la prezidanteco kaj Shuntaro Tanigawa en "La Poemoj de Esperanto x Japana Poezio" en la publika programo.

Ekde aprilo 2012 Hiroyuki laboras por la redakta fako de la ĉina Esperanta revuo *El Popola Ĉinio*.

Ekde 2013 li estas membro de la Akademio de Esperanto.

Hiroyuki partoprenis en *En la mondon venis nova lingvo*, festlibro por Ulrich Lins.

## Verkoj 
* Preter lingva modernigo (2004, Akashi Biblioteko, kunaŭtoro, ISBN 978-4-7503-1970-4)
* William Old Poetry-La Poeto de la Popoloj de Esperanto (2007, Midnight Press, tradukita, ISBN 978-4-434-10704-7)
* Kultura kaj politika tradukado (2010, Akashi Library, kunaŭtoro, ISBN 978-4-7503-3180-5)

## Referencoj 
## Vidu ankaŭ 
* Japana Esperanto-Societo (JEI)

## Eksteraj ligiloj 
* "Teo, Ponto de Amikeco" - minuta filma prezenteto de *Usui Hiroyuki* en Ĉina Radio Internacia
*"USUI Hiroyuki: William Auld, 'la poeto de la esperanta popolo' kaj liaj poemoj"
*"USUI Hiroyuki：Raporto pri la nordamerika AMO-seminario"
*"USUI Hiroyuki: Interlingvistika provo ŝanĝi la publikan bildon"
*"Mia Esperanto-instruado en Pekino - USUI Hiroyuki - El Popola Ĉinio en Esperanto"
*日本专家臼井裕之：住在北京挺好的！

Kategorio:Japanaj esperantistoj
Kategorio:Japanaj tradukistoj
Aŝvinikumar

**Tom AŜVINIKUMAR**, kutime nur nomata per la hindilingva familia nomo **Aŝvinikumar**, estas barata esperantisto kaj doktoriĝinta matematikisto. Ĝis la jaro 2010 li estis membro de la Akademio de Esperanto. Li kunfondis la Nederlandan Esperanto-Junularon en 1965 kaj estis ties unua prezidanto.

## Referencoj 
Kategorio:Akademio de Esperanto
Kategorio:Barataj esperantistoj
Tejadillos

[eta|dekstra|250ra|Situo de la [Provinco Kvenko en Hispanio.]]

**Tejadillos** [teĥaDIjos] (Tegmentetoj) estas municipo de Hispanio, en la Provinco Kvenko, regiono de Kastilio-Manĉo. Ĝi estas formata de du paralelaj kvartaloj dividitaj de la rojo samnoma Tejadillos.

## Loĝantoj 
La loĝanto nomiĝas *tejadillense*. La censita loĝantaro en 2016 estis de 131 loĝantoj kaj la denseco estas de 2,07 loĝ/km².

## Situo 
Tejadillos estas situanta en la orienta parto de Kastilio-Manĉo en la komarko aŭ distrikto Serranía Media-Campichuelo kaj Serranía Baja en la orienta parto de la Provinco Kvenko, je altitudo de 1,220 m super marnivelo. La areo de ties teritorio estas de 63,28 km². La geografiaj koordinatoj estas 40°08′24″N 1°38′05″Ok.

## Historio 
Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Tejadillos, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Tejadillos kie oni venis al la nunaj 131.

## Ekonomio 
Agrikulturo kaj brutobredado tradicie. Servoj kaj loĝejoj.

## Vidu ankaŭ 
* Municipoj de Provinco Kvenko

Kategorio:Municipoj de Provinco Kvenko
29624 Sugiyama

'*29624 *Sugiyama'''* estas tre malgranda sed neordinare hela asteroido de la asteroida zono, malkovrita la  de la japana astronomo Makio Akiyama elde la observatorio de Susono (apud Miŝima en gubernio Ŝizuoka, Japanio).

## Nomo 
Ĝi estis nomita en honoro de *Tomiei Sugiyama'', kiu iris en 1969 en Usonon por fariĝi ludisto en Grandaj Ligoj de Basbalo. Poste li estis inspektoro de altlerneja basbalteamo, sindonante al la promocio de la altlerneja basbalo en Japanio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Makio Akiyama
Kategorio:Astronomiaj objektoj malkovritaj en 1998
Stefan Kwaśniewski

**Stefan Kwaśniewski** pseŭdonomo *Quas* (naskiĝis en 1898, mortis la 1-an de oktobro 1944 en Varsovio) – pola ĵurnalisto, felietonisto – verkis ĉefe por "Wieczór Warszawski" (Varsovia Vespero). Batalis en la ribelo de Varsovio kiel soldato de bataliono "Sokół" (Falko) en rango de pliaĝa pafisto. Mortfalis la lastan tagon de la ribelo, dum artileria pripafo, kiu okazis post armistico.

Li estis la plej bona kaŝpafisto de la bataliono, en kiu batalis.

Edzino de Stefan Kwaśniewski estis Irena el domo Szyszko (naskiĝinta la 19-an de aŭgusto 1902 en Pabierowice, mortinta la 12-an de februaro 2008 en Britio), kiu ankaŭ batalis en Pola Enlanda Armeo.

## Mortpafitoj en la Varsovia ribelo 
* Krzysztof Kamil Baczyński
* Tadeusz Gajcy
* Krystyna Krahelska
* Stefan Ossowiecki
* Irena Schirtładze
* Janusz Zeyland

## Bibliografio 
* *Kronika powstania warszawskiego* (Kroniko de la Varsovia ribelo), Andrzej Krzysztof Kunert, kunlaboro Zygmunt Walkowski, Wydawnictwo Edipresse Polska i Zysk i Ska, Varsovio 2004, ​ISBN 83-7298-662-2​, p. 196

## Eksteraj ligiloj 
* Stefan Kwaśniewski na Murze Pamięci Muzeum Powstania Warszawskiego Stefan Kwaśniewski sur la muro de Varsovia Insurekcio

Kategorio:Polaj ĵurnalistoj
Kategorio:Membroj de la Pola Enlanda Armeo
Kategorio:Partoprenantoj de la Varsovia ribelo
Helenisma judismo

**Helenisma judismo** estis formo de judismo en la antikva mondo kiu kombinis la judan religian tradicion kun elementoj de la greka kulturo. Ĝis la falo de la Romia Imperio kaj la islamaj konkeroj de la orienta Mediteraneo, la ĉefaj centroj de helenisma judismo estis Aleksandrio (Egiptio) kaj Antioĥio (hodiaŭ en Suda Turkio), la du ĉefaj grekaj urbaj setlejoj en la Mez-Orienta kaj Nord-Afrika areo, ambaŭ fonditaj fine de la 4a jarcento a.K. post la konkeroj de Aleksandro la Granda. Helenisma judismo ankaŭ ekzistis en Jerusalemo dum la duatempla periodo, kie estis konflikto inter heleniĝantoj kaj tradiciistoj.

La grava literatura produkto de la kontakto inter la duatempla judismo kaj helenisma kulturo estas la Septuaginto, nome traduko de la Hebrea Biblio el la bibliaj hebrea kaj aramea al la kojnea greka, specife, la juda kojnea greka. Menciindas ankaŭ la filozofiaj kaj etikaj traktatoj de Filo de Aleksandrio kaj la historiografiaj verkoj de la aliaj helenismaj judaj aŭtoroj.

La defalo de la helenisma judismo komenciĝis en la 2a jarcento p.K. kaj ĝiaj kaŭzoj estas ankoraŭ ne plene komprenitaj. Eblas, ke ĝi estis poste marĝenigita de, parte sorbiĝis en, aŭ iom post iom fariĝis la kojne-parolanta kerno de la frua kristanismo centrita ĉirkaŭ Antioĥio kaj ĝiaj tradicioj.

## Vidu ankaŭ 
* Septuaginto


Kategorio:Judaj religiaj movadoj
(29451) 1997 RM1

**(29451) 1997 RM1** estas marsrenkonta asteroido malkovrita la  far'de la teamo de la kampanjo *Near Earth Asteroid Tracking* (NEAT), elde la stacio de Maui de la reto GEODSS sur la monto Haleakalā (Havajo, Usono).

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 1997